એક રહીશ પાસે ધાબામાં જવા માટે જાળીમાં લગાવેલા તાળાંની ચાવી મેળવી હતી. CCTVથી જોવા મળ્યું કે, ધાબામાં એક તરફ જઈને થોડી જ સેકન્ડસમાં પાછો ફરેલો સાહીલ ત્રણ પૈકીના બીજા દરવાજેથી ધાબા ઉપર ગયો હતો. ધાબા ઉપર દોઢ ફૂટ નીચે આવેલી ગેલેરીની છત ઉપર ઊંધા લટકીને સાહીલે પડતું મુક્યું હતું. મતલબ કે, સાહીલે પોતે બચી ન જાય તે તપાસ્યા બાદ જગ્યા શોધીને જ પડતું મુક્યું હતું. થોડી જ મિનિટો પહેલાં નાસ્તો કરીને ગયેલા એકના એક પુત્રએ સવારે 9.01 મિનિટે પડતું મુકી જીવન ટૂંકાવ્યાની જાણ થતાં પરિવાર હતપ્રભ થઈ ગયો હતો.